b'\n_START_ARTICLE_\nDomingo Batet\n_START_SECTION_\n\xc5\xbdivljenjepis\n_START_PARAGRAPH_\nLeta 1887 je vstopil v voja\xc5\xa1ko akademijo. Leta 1895 se je kot poro\xc4\x8dnik prostovoljno javil za slu\xc5\xbeenje v ameri\xc5\xa1ko-kubanski vojni (1895-98); naslednje leto je bil zaradi zaslug povi\xc5\xa1an v stotnika. Leta 1897 se je vrnil v \xc5\xa0panijo, kjer je nadaljeval s \xc5\xa1tudijem. Leta 1919 je bil povi\xc5\xa1an v polkovnika in leta 1925 \xc5\xa1e v brigadnega generala._NEWLINE_Pozneje je postal sodnik; v sklopu preiskave je napisal poro\xc4\x8dilo o visokem poveljstvu \xc5\xa0panske armade v Maroku _NEWLINE_V za\xc4\x8detku je podpiral diktaturo de Rivere, a je bil leta 1926 aretiral in obto\xc5\xbeen sodelovanja v voja\xc5\xa1kem pu\xc4\x8du proti diktatorju; vrhovni vojni svet ga je oprostil obto\xc5\xbeb._NEWLINE_Ko je bila leta 1931 razgla\xc5\xa1ena druga \xc5\xa1panska republika, je bil poslan na Malorko, kjer je zamenjal odstranjenega generala Lopez Ochoaja._NEWLINE_Potem ko je bila 6. oktobra 1934 razgla\xc5\xa1ena dr\xc5\xbeava Katalonija, je na ukaz \xc5\xa1panskega premiera Lerrouxa razglasil izredne razmere in zatrl upor. Kljub bojem sta mu obe strani priznali, da je to naredil z minimalnim uni\xc4\x8devanjem in \xc5\xbertvami._NEWLINE_Ker se je uprl sodelovanju v voja\xc5\xa1kem pu\xc4\x8du 19. julija 1936, sta ga njegova podrejena podpolkovnik Jos\xc3\xa9 Mart\xc3\xadn-Pinillos Aizpuru in major Antonio Quintana Algar aretirala. 18. februarja 1937 je bil obsojen na smrt.'